stanford-oval/wikipedia huggingface dataset:
New Moon (soundtrack)
Score > Kappaleet

| --- | --- |
Numero: Kappale
1.: New Moon
2.: Bella Dreams
3.: Romeo & Juliet
4.: Volturi Waltz
5.: Blood Sample
6.: Edward Leaves
7.: Werewolves
8.: I Need You
9.: Break Up
10.: Memories of Edward
11.: Wolves v. Vampire
12.: Victoria
13.: Almost a Kiss
14.: Adrenaline
15.: Dreamcatcher
16.: To Volterra
17.: You Are Alive
18.: The Volturi
19.: The Cullens
20.: Marry Me, Bella
21.: Full Moon
Score > Listasijoitukset

| 0 | 1 | 2 |
| --- | --- | --- |
| Lista | Sijoitus | Lähde |
| Billboard 200 | 80 |  |
|  Billboard 200 soundtracks | 6 |  |
| Billboard 200 independent albums | 6 |  |
Kate Slatter

| Mitalit> Maa:   Australia.Naisten soutu. Olympialaiset  | Mitalit> Maa:   Australia.Naisten soutu. Olympialaiset  | Mitalit> Maa:   Australia.Naisten soutu. Olympialaiset  | Maa:   Australia> Naisten soutu. |
| --- | --- | --- | --- |
|  Kultaa | Atlanta 1996 | perämiehetön kaksikko |  |
|  Hopeaa | Sydney 2000 | perämiehetön kaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Tampere 1995 | perämiehetön kaksikko |  |
|  Pronssia | Indianapolis 1994 | perämiehetön nelonen |  |
|  Pronssia | St. Catharines 1999 | perämiehetön kaksikko |  |
Kate Elizabeth Slatter (myöh. Allen, s. 10. marraskuuta 1971 Adelaide, Australia) on australialainen soutaja, joka voitti olympiakultaa ja maailmanmestaruuden perämiehettömässä kaksikossa.
Slatter osallistui ensimmäisiin MM-kilpailuihinsa vuonna 1991 perämiehettömässä nelosessa ja kahdeksikossa. Barcelonan olympialaisissa 1992 hän sijoittui perämiehettömässä nelosessa kuudenneksi ja MM-kilpailuissa 1994 hän saavutti pronssia. MM-kilpailuissa 1995 hän voitti Megan Stillin kanssa kultaa perämiehettömässä kaksikossa, ja seuraavana vuonna Atlantassa he voittivat olympiakultaa. Vuonna 1999 Slatter saavutti Rachael Taylorin parina MM-pronssia, ja Sydneyn olympialaisissa 2000 he saavuttivat olympiahopeaa. Slatter lopetti kilpauransa vuonna 2000.
Karjulan työväentalo

| Karjulan työväentalo |
| --- | --- |
Sijainti:  Karjula, Ylöjärvi
Valmistumisvuosi:  1907
Rakennuttaja:  Kurun Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Karjulan työväentalo on entisessä Kurun kunnassa (vuodesta 2009 osa Ylöjärveä) sijaitseva entinen työväentalo.
Historiaa

Karjulan työväenyhdistys perustettiin ilmeisesti vuonna 1903, alkuun nimellä Kurun työväenyhdistys. Yhdistys oli ensimmäinen työväenyhdistys Kurussa, ja siitä tuli myös suurin ja merkittävin. Vuoden 1905 suurlakon tienoilla yhdistyksen jäsenmäärä oli lähes 200; vuoden 1906 lopussa se oli 120. Suurin osa jäsenistä oli maa- ja tukkityöläisiä sekä torppareita. Vuonna 1907 valmistui Karjulan työväentalo.
Sisällissodan jälkeen talo oli takavarikossa, ja sinne sijoitettiin kulkutautisairaala. Toimintaa aloiteltiin uudelleen alkuvuodesta 1919, mutta talo vapautui vasta saman vuoden kesällä. Vuoden lopulla yhdistyksessä oli 128 jäsentä, mikä teki siitä Kurun työväenyhdistyksistä ylivoimaisesti suurimman.
Sotien jälkeen yhdistyksellä oli edustajiensa kautta vahva vaikutus Kurun kunnalliselämään, ja sanottiinkin, että kuntaa hallittiin Karjulan työväentalosta käsin. Vuonna 1961 yhdistyksen sosialidemokraatit jäivät oppositioon, ja yhdistys päätti erota Sosialidemokraattisesta Puolueesta ja liittyä uuteen Työväen ja Pienviljelijäin Sosialidemokraattiseen Liittoon. Kun TPSL palasi 1970-luvulla SDP:een, Karjulan työväenyhdistys ei seurannut mukana vaan jäi riippumattomaksi yhdistykseksi. Talo on sittemmin päätynyt yksityisomistukseen.
Toimintaa työväentalolla

Yhdistyksen näytelmäseura esitti jo 1910-luvulla kokoillan näytelmiäkin, kuten Artturi Järviluoman Pohjalaisia. Yhdistyksen 20-vuotisjuhlissa esitettiin Tukkijoella. Talolla järjestettiin myös iltamia ja muita juhlia.
Cole Hawkins

Cole East Hawkins (s. 4. lokakuuta 1991) on yhdysvaltalainen näyttelijä. Hän syntyi Manhattanilla ja aloitti esiintymisen elokuvissa vuonna 1999. Eräs rooli (Leonard) hänellä oli komediassa School of Rock (2003).
Aiheesta muualla

Cole Hawkins Internet Movie Databasessa. (englanniksi)
Charles Warren

Sir Charles Warren 1890-luvulla.
Charles Warren (7. helmikuuta 1840 Bangor – 21. tammikuuta 1927 Weston-super-Mare) oli brittiläinen kenraali ja arkeologi. Hän osallistui Ison-Britannian valloitussotiin eteläisessä Afrikassa, suoritti merkittäviä arkeologisia tutkimuksia Jerusalemissa ja toimi Suur-Lontoon poliisikomentajana vuosina 1886–1888.
Elämä ja ura > Sotilasuran alku

Warrenin isä oli kenraalimajuri Sir Charles Warren. Warren kävi koulunsa Cheltenham Collegessa, minkä jälkeen hän hankki upseerin koulutuksen Sandhurstin ja Woolwichin sotilasakatemioissa. Hän erikoistui maanmittaukseen ja aloitti palveluksena Royal Engineers -joukoissa vuonna 1857. Warren kohosi vuoteen 1869 mennessä komppanianpäälliköksi ja sai vuonna 1875 majurin arvon. Hän osallistui vuosina 1861–1865 maanmittaukseen Gibraltarilla ja oli sen jälkeen opettajana Chathamin pioneeriopistossa.
Elämä ja ura > Arkeologiset kaivaukset Jerusalemissa

Warren oli Palestine Exploration Fund -tutkimusseuran perustajajäsen ja kuului vuodesta 1871 sen johtokuntaan. Ollessaan vielä nuori luutnantti hän johti vuosina 1867–1870 ensimmäistä seuran rahoittamaa merkittävää tutkimushanketta, arkeologisia kaivauksia Jerusalemin Temppelivuorella. Ottomaaniviranomaiset kielsivät kaivaukset itse vuorella, joten Warren keskittyi sen välittömään ympäristöön, erityisesti etelänpuoleiseen Daavidin kaupungin kukkulaan. Kaivauttamalla maanalaisia tunneleita hän tavoitti osan Jerusalemin temppelialueen ulkomuurista ja löysi muun muassa Ofelin ympärysmuurin. Warren joutui palaamaan terveyssyistä Englantiin vuonna 1870, mutta palasi myöhemmin tutkimaan muuta Palestiinaa. Hän julkaisi teokset The Recovery of Jerusalem (1871) ja Underground Jerusalem (1876) sekä Claude Reignier Conderin kanssa tämän tutkimuksiin pohjautuvan selvityksen The Survey of Western Palestine (1884).
Warrenin kaivaukset Jerusalemissa olivat aikanaan uraauurtavia. Hänen niistä julkaisemansa selvitys oli tärkein Herodeksen temppelin muureja koskenut nykyaikainen lähde aina vuoden 1968 kaivauksiin asti. Warrenin teoriat Temppelivuoren historiasta ja topografiasta ovat nykyään pääosin vanhentuneita, mutta hänen huolellisesti tallettamansa ja muistiin kirjaamansa esinelöydöt ovat edelleen hyödyllisiä tutkimukselle. Warrenin kaivaustensa yhteydessä vuonna 1867 löytämä pystysuora maanalainen onkalo, joka yhdistää Giihonin lähteen kukkulan huippuun, tunnetaan nykyään Warrenin kuiluna.
Elämä ja ura > Palvelus Afrikassa

Warren palveli useaan otteeseen sotilastehtävissä eteläisessä Afrikassa. Vuonna 1876 siirtomaaministeriö määräsi hänet kartoittamaan Läntisen Griquamaan ja Oranjen vapaavaltion rajaseutua. Hän osallistui vuosien 1877–1878 xhosa-sotaan ja sai haavoituttuaan ylennyksen everstiluutnantiksi. Warren nimitettiin vuonna 1879 johtamaan Läntisen Griquamaan hallintoa, mutta hän palasi seuraavana vuonna Chathamiin maanmittauksen yliopettajaksi. Vuonna 1882 amiraliteetti lähetti hänet selvittämään Siinailla kadonneen Edward Henry Palmerin arkeologisen retkikunnan kohtaloa, minkä jälkeen hän sai ritarin arvon. Kenraalimajuriksi ylennyt Warren komensi talvella 1884–1885 sotaretkeä, jolla Betšuanamaa vallattiin osaksi Brittiläistä imperiumia. Vuonna 1886 hän oli jonkin aikaa varuskunnan komentajana Suakinissa Sudanissa.
Elämä ja ura > Poliisikomentajana

Warren toimi Suur-Lontoon poliisitoimen (Metropolitan Police) komentajana vuosina 1886–1888. Kuuluisin tänä aikana sattunut rikostapaus olivat vuoden 1888 selvittämättömiksi jääneet Viiltäjä-Jack-murhat Itä-Lontoon Whitechapelissa. Warren pyrki murhasarjan aikana estämään levottomuuksien puhkeamisen muun muassa määräämällä poistamaan erään murhapaikan läheltä löydetyn juutalaisvastaisen seinäkirjoituksen, niin sanotun Goulston Streetin seinäkirjoituksen, jonka mahdollisesta yhteydestä murhiin on myöhemmin kiistelty. Warren erosi poliisikomentajan tehtävistä ajauduttuaan erimielisyyksiin sisäministeriön kanssa.
Elämä ja ura > Buurisota ja myöhemmät vaiheet

Vuosina 1889–1894 Warren oli brittiläisen varuskunnan komentajana Singaporessa. Hän sai ylennyksen kenraaliluutnantiksi. Toisessa buurisodassa vuonna 1900 Warren komensi brittien 5. divisioonaa. Hän kärsi tappion buureille Spion Kopin taistelussa ja joutui arvostelun kohteeksi, mutta onnistui myöhemmin saavuttamaan voiton Pieters Hillin taistelussa, mikä auttoi Ladysmithin vapauttamisessa buurien piirityksestä. Buurisodan jälkeen Warren oli komentajana Kapmaassa, sai vuonna 1904 kenraalin arvon ja vetäytyi vuonna 1905 palveluksesta. Hän kuoli 86-vuotiaana keuhkokuumeeseen kotonaan Englannissa.
Muuta

Vuonna 1875 julkaisemassaan teoksessa The Land of Promise Warren kannatti juutalaisten muuttoa Palestiinaan. Hän oli myös yksi Robert Baden-Powellin perustaman partioliikkeen varhaisista tukijoista sekä innokas vapaamuurari.
Warren esiintyy hahmona monissa Viiltäjä-Jack-tapausta käsittelevissä elokuvissa ja muissa fiktioteoksissa.
Aiheesta muualla

Kuvia tai muita tiedostoja aiheesta Charles Warren Wikimedia Commonsissa
Csik

Csik tai Csík on seuraavien henkilöiden sukunimi:
Ferenc Csik tai Ferenc Csík (1913–1945), unkarilainen uimari ja olympiavoittaja
József Csík (1946–2023), unkarilainen keihäänheittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cinderella (yhtye)

| Cinderella |
| --- | --- |

Tiedot
Toiminnassa:  1982–2016
Tyylilaji:  glam metal, hard rock
Kotipaikka:   Philadelphia, Pennsylvania, Yhdysvallat
Laulukieli:  englanti
Jäsenet:  Tom Keifer   Eric Brittingham   Jeff LaBar   Fred Coury  
Aiheesta muualla
[www.cinderella.net Kotisivut]
Infobox OKNimi-testi OK: 
Cinderella on yhdysvaltalainen glam metal -yhtye, joka perustettiin vuonna 1982. Cinderellan laulajakitaristi Tom Keifer perusti yhtyeen hyvän ystävänsä Eric Brittinghamin kanssa. Cinderellan albumeita on myyty maailmanlaajuisesti yli 15 miljoonaa kappaletta.
Historia

Tom Keifer aloitti uransa soittamalla kitaraa yhtyeissä Saints in Hell, Telepath ja Diamons. Hän söi selviytyäkseen yleensä ravintoloiden roskapöntöistä ja nukkui autossaan. Tom Keiferillä oli huume- ja alkoholiongelma, jonka voitettuaan hän alkoi keskittyä musiikkiuraansa. Keifer perusti hard rock-yhtyeen nimeltä Cinderella kaverinsa Eric Brittinghamin kanssa. Myöhemmin mukaan liittyivät kitaristi Michael Smerick ja rumpali Tony Destra. Keifer otti kitaransoiton ohelle laulajan roolin, sillä ketään muuta ei saatu laulajaksi.
Vuonna 1985 Jeff LaBar korvasi Michael Smerickin kitarassa ja Jim Drnec korvasi Tony Destran rummuissa. Noin vuoden päästä Fred Coury korvasi Jim Drnecin ja näin syntyi Cinderellan niin sanottu klassinen kokoonpano. Cinderellan ensimmäinen levy, Night Songs, ilmestyi 1986 ja oli heti suosittu nousten Yhdysvaltojen albumilistalla kolmanneksi. 1988 ilmestyi Long Cold Winter, joka jatkoi Cinderellan menestystä. 1990 ilmestynyt Heartbreak Station ei noussut aivan edeltäjiensä listasijoituksiin. Seuraavana vuonna Fred Coury erosi yhtyeestä ongelmiensa takia. Hänet korvasi Kevin Valentine, joka kuitenkin erotettiin ennen uuden levyn nauhoituksia. Vuonna 1994 julkaistiin yhtyeen neljäs ja toistaiseksi viimeinen studioalbumi, Still Climbing. Levyllä rumpuosuudet soitti Valentinen tilalle tullut Kenny Aronoff. Vuonna 1997 Fred Coury palasi takaisin Cinderellaan. Yhtye on ollut tauolla vuodesta 2013, virallisesti hajoaminen tapahtui 2016.
Jäsenet > Nykyiset

Tom Keifer – kitara/laulu (1982–)
Eric Brittingham – basso (1982–)
Jeff LaBar – kitara (1985–2013)
Fred Coury – rummut (1986–1991, 1997–2014)
Jäsenet > Entiset

Michael Smerick – kitara (1982–1985)
Tony Destra – rummut (1982–1985)
Jim Drnec – rummut (1985–1986)
Jody Cortez – rummut (1986)
Kevin Valentine – rummut (1991–1993)
Kenny Aronoff – rummut (1994–1997)
Diskografia > Studioalbumit

Night Songs (1986)
Long Cold Winter (1988)
Heartbreak Station (1990)
Still Climbing (1994)
Diskografia > Kokoelmat

Rocked,Wired,Bluesed: The Greatest Hits (2005)
Csilla Molnár

Csilla Andrea Molnár (20. tammikuuta 1969 – 10. heinäkuuta 1986) oli vuoden 1985 Miss Unkari. Hän koki häiritseväksi itseensä kruunauksen jälkeen kohdistuneen huomion. Hänen elämänsä päättyi itsemurhaan lidokaiinin yliannostuksella 17-vuotiaana.
Fonyódista kotoisin ollut Molnár oli ensimmäinen Miss Unkariksi kruunattu puolen vuosisadan tauon jälkeen.
Corroboreenkonna

| Corroboreenkonna |
| --- | --- |
 Pseudophryne corroboree
Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Myobatrachidae
Suku::  Pseudophryne
Laji::  corroboree
Kaksiosainen nimi
 Pseudophryne corroboree 
Infobox OKNimi-testi OKIUCN-testi OK: 
Corroboreenkonna (Pseudophryne corroboree) on Australiassa tavattava äärimmäisen uhanalainen sammakkolaji. Se elää etelässä ja Pseudophryne pengilleyi pohjoisemmassa. Aiemmin niitä pidettiin saman lajin eri muotoina.
Corroboreenkonna on pituudeltaan 2,2–3 cm, naaraat ovat koiraita isompia. Sen selkäpuolella on kirkkaan keltaisella pohjalla mustia viivoja jotka eivät katkeile. Selkäkuvio on yksi lähilajit erottava tuntomerkki: Pseudophryne pengilleyilla on kellanvihreällä pohjalla mustia, katkeilevia viivakuvioita.
Corroboreenkonnaa on tavattu vain pienellä alueella Uuden Etelä-Walesin osavaltiossa 1200–1700 metrin korkeudella. Se kutee matalissa lätäköissä ja ojissa sekä kosteilla ruohoalueilla. Kutuajan ulkopuolella se liikkuu myös metsässä ja nummilla.
Kansainvälinen pöytäjääkiekkoliitto

| International Table Hockey Federation |
| --- | --- |
Perustettu:  2005
Tyyppi:  urheilujärjestö (yhdistys)
Toimiala:  pöytäjääkiekko
Päämaja:   Plzeň, Tšekki
Jäsenet:  21 kansallista pöytäjääkiekkoliittoa
Viralliset kielet:  englanti
Puheenjohtaja:  Bjarne Axelsen (2018–)
Aiheesta muualla
Sivusto
Infobox OKNimi-testi OK: 
Kansainvälinen pöytäjääkiekkoliitto  (engl. International Table Hockey Federation, lyhenne ITHF) on pöytäjääkiekon kansainvälinen kattojärjestö. Se perustettiin vuonna 2005. Kansainvälisen pöytäjääkiekkoliiton puheenjohtajana on tanskalainen Bjarne Axelsen. ITHF päivittää pöytäjääkiekon maailmanrankingia nettisivuillaan. Sen jäsenmaat ovat Itävalta, Valko-Venäjä, Kanada, Tšekki, Tanska, Viro, Suomi, Saksa, Unkari, Italia, Kazakstan, Latvia, Norja, Portugali, Venäjä, Slovakia, Sveitsi, Slovenia, Ruotsi, Ukraina ja Yhdysvallat.
Csongor Olteán

| Csongor Olteán> Henkilötiedot |
| --- | --- |
Syntynyt: 8. huhtikuuta 1984 (ikä 40) Sfântu Gheorghe, Romania
Yleisurheilija
Pituus:  190 cm
Paino:  83 kg
Laji:  keihäänheitto
Seura:  ASE
Ennätykset:  80.01 (Budapest 2009)
 Tietolaatikko päivitetty 13. maaliskuuta 2015 
Csongor Olteán (s. 8. huhtikuuta 1984 Sfântu Gheorghe, Romania) on romanialaissyntyinen
unkarilainen keihäänheittäjä. Hänen uransa paras tulos on elokuussa 2009 Budapestissä heitetty 80.01.
Olteán on voittanut maansa mestaruuden neljästi peräkkäin vuosina 2006-2009. Hän on kilpaillut kaksissa MM-kisoissa, mutta molemmissa hän on jäänyt karsintaan. Myös kesäolympialaisissa 2008 Pekingissä Olteán jäi karsintaan, silloin ilman tulosta. Hän on 190 senttimetriä pitkä ja painaa 83 kiloa. Olteán edustaa ASE-seuraa.
Cinderellan diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 4 |  |
| ↙Livealbumit | 6 |  |
| ↙Kokoelmat | 6 |  |
| ↙Singlet | 18 |  |
| ↙Videot | 10 |  |
Cinderella on yhdysvaltalainen glam metal -yhtye, joka perustettiin vuonna 1982. Cinderellan laulajakitaristi Tom Keifer perusti yhtyeen hyvän ystävänsä Eric Brittinghamin kanssa. Cinderellan albumeita on myyty maailmanlaajuisesti yli 15 miljoonaa kappaletta.
Studioalbumit

Night Songs (1986)
Long Cold Winter (1988)
Heartbreak Station (1990)
Still Climbing (1994)
Livealbumit

Live Train to Heartbreak Station (1991)
Live at the Key Club (1999)
In Concert (2004)
Extended Versions (2006)
Gypsy Road - Live (2006)
Authorized Bootleg - Live At Tokio Dome, Japan (2009)
Kokoelma-albumit

Looking Back (1997)
Once Upon A... (1997)
The Millennium Collection: The Best of Cinderella (2000)
The Collection (2001)
Rocked, Wired & Bluesed - The Greatest Hits (2005)
Gold (2006)
Singlet

Shake Me (1986)
Night Songs (1986)
Nobody's Fool (1986)
Somebody Save Me (1987)
Gypsy Road (1988)
Don't Know What You Got (Till It's Gone) (1988)
The Last Mile (1988)
Coming Home (1988)
Move Over (1989)
Shelter Me (1990)
Heartbreak Station (1991)
The More Things Change (1991)
Hot and Bothered (1992)
Bad Attitude Shuffle (1994)
Through the Rain (1994)
Freewheelin (1994)
Hard to Find the Words (1994)
War Stories (1997)
Videoalbumit

Night Songs: The Videos (1987) - VHS
Tales from the Gypsy Road (1990)  VHS
Looking Back Video Collection (1997) - VHS
Cinderella Millennium DVD Video Collection (2003) - DVD
Rocked, Wired & Bluesed: The Greatest Video Hits (2005) - DVD
Cinderella: In Concert - The Heartbreak Station Tour (2005) - DVD
Cinderella: In Concert (2008) - DVD
Tales from the Gypsy Road 2008 (2009) - DVD
In Concert: Remastered Edition (2009) - DVD
In Concert: Live 1991 (2010) - DVD
Kangasalan helluntaiseurakunta

| Kangasalan helluntaiseurakunta |
| --- | --- |

 Kangasalan helluntaiseurakunnan rukoushuone sijaitsee Kangasalan ydinkeskustassa.
Suuntautuminen:  Helluntaiherätys
Perustettu:  9. kesäkuuta 1985
Pastori:  Mika Rantanen
Pääkirkko:  Rukoushuone Myllystenpohjantie 8 36200 Kangasala
Jäseniä:  n. 250 (2011)
Aiheesta muualla
Sivusto
Infobox OKNimi-testi OK: 
Kangasalan helluntaiseurakunta on Kangasalla toimiva helluntaiseurakunta. Seurakunta on perustettu vuonna 1985. Seurakunnan toimintaan kuuluvat jumalanpalvelusten ja rukouskokousten lisäksi nuorisotyö, lähetystyö ja työttömien ruokailutoiminta. Seurakunta julkaisee kaksi kertaa vuodessa Torin laidalla -nimistä lehteä. Seurakunnan pastori on Mika Rantanen. Kangasalan helluntaiseurakunnan yhteydessä toimii Royal Rangers-partiojärjestö.
Seurakunta toimi aluksi Tampereen helluntaiseurakunnan alaisena rukouspiirinä vuosikymmenten ajan, kunnes se järjestäytyi seurakunnaksi. Seurakunnan rukoushuone Kangasalan torin varrella vihittiin käyttöön 15. tammikuuta 1989.
Historia

Helluntaiherätys saapui Kangasalle vuosina 1917–1918, jolloin evankelistat Martta Hellen, Frans Lieslehto ja Onni Viitanen piti kokouksia Suinulan alueella. Vuonna 1924 Huutijärven alueella Valde Kuusisto piti kokouksia, joissa useita perheitä tuli uskoon. Ensimmäiset helluntaiseurakunta liittyneistä olivat Majaalahdesta.
Seurakunta ryhtyi pitämään säännöllisesti kokouksia Kangasalan asemalla. Sodan jälkeen seurakunta sai Vääksyn kartanolta vanhan meijerirakennuksen rukoushuonekäyttöön. Täällä pidettiin myös suuria kesäjuhlia, joissa vieriili runsaasti vierailevia puhujia.
Historia > Toiminta Suinulassa

Toisen maailmansodan jälkeen helluntaiherätys aktivoitui Suinulan suunnalla uudelleen. Kivennavalta lähtöisin oleva Onni Hännikäinen ryhtyi järjestämämään kokouksia. Kokouksia pidettiin vuokrahuoneistossa ja vuonna 1951 operustettiin Suinulan rukoushuoneyhdistys, joka osti Pajalan kokoushuoneen tontteineen. Suinulaan kehittyi noin 70 hengen rukouspiiri, joka piti kokouksia myös Siltamaalla ja Sahalahdessa. Seurakunnan perustamisen jälkeen seurakunnan vakituiseksi työntekijäksi palkattiin Erkki Jääskeläinen.
1960-luvulla Suinulaan saatiin uusi rukushuone, mutta vähitellen Suinulan toiminta liittyi Tampereen helluntaiseurakunnan alaisuuteen vuonna 1974.
Historia > Toiminnan keskittyminen kirkonkylälle

Helluntaiherätys laajentui kirkonkylälle, jossa seurakunta piti kokouksia työväentalolla. Vuonna 1956 helluntaiherätys levisi myös Liuksialaan ja Haapaniemeen. Samoihin aikoihin seurakunnassa ryhdyttiin toimeen vaktuisen työntekijän palkkaamiseksi.
Kirkonkylän helluntailaiset kuuluivat 1970-luvulla rukouspiirinä Tampereen helluntaiseurakunann alaisuuteen. Vuonna 1977 helluntailaiset hankkivat oman kiinteistön kokouskäyttöön, mutta suurempia kokouksia pidettiin kouluilla. 1970-luvulla rukouspiiriin kuului noin 200 jäsentä.
Seurakunta järjestäytyi itsenäiseksi paikallisseurakunnaksi vuonna 1984. Seurakunnan rukoushuone Kangasalan vihittiin käyttöön 15. tammikuuta 1989.
Toimitilat

Kangasalan helluntaiseurakunnan rukoushuone on valmistunut vuonna 1989. Rukoushuoneen pinta-ala on 600 neliömetriä ja kirkkosalissa on istumapaikkoja 485 henkilölle. Rukoushuoneen suunnittelija on arkkitehti Veikko Gröhn.
Aiheesta muualla

Kuvia tai muita tiedostoja aiheesta Kangasalan helluntaiseurakunta Wikimedia Commonsissa
Seurakunnan verkkosivut
Veikko Gröhnin suunnittelema helluntairukoushuone on valmistunut vuonna 1989.
Celso Golmayo Zúpide

Celso Golmayo Zúpide
Celso Golmayo y Zúpide (24. huhtikuuta 1820 – 1. huhtikuuta 1898) oli espanjalaiskuubalainen shakkimestari.
Zúpidea pidettiin yleisesti Kuuban mestari hänen vuoden 1862 ottelustaan Félix Sicrea vastaan lähtien. Zúpide osallistui Pariisin vuoden 1867 turnaukseen, jossa sijoittui jaetulle seitsemännelle sijalle.
Otteluissa Zúpide voitti Paul Morphyn Blindsimissä 1864. Morphy oli tosin antanut ratsun tasoituksen. Hän voitti myös Andrés Clemente Vázquezin otteluissa vuonna 1890 ja 1887.
Zúpide hävisi ottelut Gustav Neumannille 1867, kahdesti Wilhelm Steinitzille kahdesti, 1883 sekä 1888, kolmesti George Henry Mackenzielle, 1887 sekä 1888, Joseph Henry Blackburnelle 1891 ja Emanuel Laskerille vuonna 1893. Kaikki ottelut pelattiin Havannassa.
Aiheesta muualla

Celso Golmayo Zúpide ChessGames.com-sivustolla (englanniksi)
Corrientes

| Corrientes |
| --- | --- |

 Corrientes
 Koordinaatit: 27°29′S, 58°49′W 
Valtio:  Argentiina
Maakunta:  Correntes
Väkiluku (2010):  366 900
 
 www.ciudaddecorrientes.gov.ar 
Infobox OKVirheellinen NIMI-arvo: 
Corrientes  on Corrientesin maakunnan pääkaupunki Argentiinan pohjoisosassa. Vuonna 2010 kaupungissa oli 366 900 asukasta.
Kaupunki sijaitsee Paranájoen varrella.
Aiheesta  muualla

Kaupungin kotisivu (espanjaksi)
Celso Borges

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Celso Borges Mora
Syntymäaika: 27. toukokuuta 1988 (ikä 36)
Syntymäpaikka: San José, Costa Rica
Pelipaikka: keskikenttäpelaaja
Pituus: 183 senttimetriä
Paino: 81 kilogrammaa
Lempinimi: La Maleta, Celsinho
Seura
Seura:  Göztepe SK
Seurat
| Vuodet | Seura | O | (M) |
| 2006–2009 | Deportivo Saprissa | 86 | (7) |
| 2009–2012 | Fredrikstad FK | 76 | (29) |
| 2012–2015 | AIK | 79 | (22) |
| 2015 | → Deportivo La Coruña (laina) | 17 | (3) |
| 2015–2018 | Deportivo La Coruña | 90 | (12) |
| 2018– | Göztepe | 32 | (1) |
| Yhteensä | Yhteensä | 380 | (74) |
Maajoukkue
| 2005 | Costa Rica U17 | 4 | (1) |
| 2007 | Costa Rica U20 | 3 | (0) |
| 2008– | Costa Rica | 125 | (22) |
 Seurajoukkueuran tilastot kattavat vain kansalliset sarjat, päivitetty 15 heinäkuuta 2019.  Maajoukkueuran tilastot päivitetty 15 heinäkuuta 2019.
Celso Borges Mora (s. 27. toukokuuta 1988 San José, Costa Rica) on costaricalainen jalkapalloilija, joka edustaa Turkin Superliigassa pelaavaa Göztepe SK:ta ja Costa Rican maajoukkuetta. Hän on pelipaikaltaan keskikenttäpelaaja.